Diari Oficial de la Generalitat Valenciana


Sumari del DOGV 8460, del 09-01-2019 (2018/12053)

RESOLUCIÓ de 27 de desembre de 2018, del director general de Relacions amb les Corts, per la qual es publica el Conveni entre Turisme Comunitat Valenciana, el Patronat Provincial de Turisme de València i la Mancomunitat de Municipis de la Safor per al desenvolupament i l'execució del Pla de dinamització i governança turística de la Safor, exercici 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8460

Data del DOGV
:   09-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/12613


Data del document
:   27-12-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Turisme Comunitat Valenciana

RESOLUCIÓ de 27 de desembre de 2018, del director general de Relacions amb les Corts, per la qual es publica el Conveni entre Turisme Comunitat Valenciana, el Patronat Provincial de Turisme de València i la Mancomunitat de Municipis de la Safor per al desenvolupament i l'execució del Pla de dinamització i governança turística de la Safor, exercici 2018. [2018/12267]  
Turisme Comunitat Valenciana, el Patronat Provincial de Turisme de València i la Mancomunitat de Municipis de La Safor han subscrit, prèvia tramitació reglamentària, el dia 27 de novembre de 2018, el conveni per al desenvolupament i l'execució del Pla de dinamització i governança turística de la Safor, exercici 2018, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 27 de desembre de 2018 i número 1180/2018, pertoca la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 27 de desembre de 2018.- El director general de Relacions amb les Corts: Antonio Torres Salvador.  
  
  
CONVENI DE COL·LABORACIÓ ENTRE TURISME COMUNITAT VALENCIANA, EL PATRONAT PROVIN CIAL DE TURISME DE VALÈNCIA i LA mancomunitat DE MUNICIPIS DE LA SAFOR, PER AL DESENVOLUPAMENT I L'EXECUCIÓ DEL PLA DE DINAMITZACIÓ I GOVERNANÇA TURÍSTICA DE la SAFOR, EXERCICI 2018  
  
València, 27 de novembre de 2018  
  
Reunits  
D'una banda, Francesc Colomer Sánchez, secretari autonòmic de turisme i president de l'entitat Turisme Comunitat Valenciana, en virtut del nomenament efectuat mitjançant el Decret 151/2018 (DOGV 24/09/2018), i l'article 5 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8/07/2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 12 de la Llei 15/2018, de la Generalitat, de turisme, oci i hospitalitat de la Comunitat Valenciana, i el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
La seua legitimació i representació per a aquest acte deriva del que estableix l'apartat 2.e de l'article 5 de l'esmentat Decret 209/2004, de 8 d'octubre, d'acord amb el qual el president de l' entitat Turisme Comunitat Valenciana exerceix la representació permanent de la mateixa en la signatura de convenis, per tant, està autoritzat per a la signatura d'aquest conveni per Acord del Consell de data 23 de novembre de 2018, i tot això d'acord amb el que estableix l'article 12.6.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests.  
  
D'una altra,  
Antoni Francesc Gaspar Ramos, president de la Diputació Provincial de València i de l'organisme autònom Patronat Provincial de Turisme de València, qui intervé en nom i representació d'aquest,  de conformitat amb el que disposa l'article 34.1.f i 34.2 de la Llei 7/1985, de 2 d'abril, reguladora de les bases del règim local,  facultat expressament per a subscriure aquest conveni mitjançant el Decret 136/2018, de 14 de novembre, assistit pel secretari general d'aquesta corporació, el Sr. Vicente Boquera Matarredona, en l'exercici de les funcions de fedatari públic que li atribueix l'article 92 bis) 1 de la Llei 7/1985, de 2 d'abril, reguladora de les bases del règim local.  
I d'una altra banda,  
Tomás Ferrandis Moscardó, president de la Mancomunitat de Municipis de la Safor, la legitimació i representació del qual per a la subscripció d'aquest conveni es deriva de la seua condició i el càrrec que té segons l'acord de nomenament del Ple de data 18 de juliol de 2017, autoritzat per a subscriure aquest conveni segons acord del Ple de data 19 de juny de 2018, tot això d'acord amb el que disposa l'article 44.2 de la Llei 7/1985, de 2 d'abril, reguladora de les bases de règim local, els articles 97.1 i 100.3 de la Llei 8/2010, de 23 de juny, de règim local de la Comunitat Valenciana i els estatuts de la Mancomunitat.  
  
Les parts compareixen en la representació que tenen de les respectives institucions, es reconeixen de manera recíproca capacitat per a formalitzar aquest conveni i, amb aquest efecte,  
  
EXPOSEN  
  
I. Dins del Pla estratègic global de turisme de la Comunitat Valenciana 2010-2020, i el Llibre blanc per a una nova estratègia turística de la Comunitat Valenciana, constitueix un aspecte fonamental el manteniment, l'adaptació i la millora de les destinacions turístiques madures i també el creixement i el desenvolupament de les destinacions turístiques incipients, a fi de mantindre la competitivitat de la nostra oferta turística i la seua posició en el mercat nacional i internacional. Amb aquesta finalitat la Generalitat, mitjançant Turisme Comunitat Valenciana, posa en marxa els plans de competitivitat turística de les destinacions de la Comunitat Valenciana.  
II. Els plans de dinamització i governança de les destinacions turístiques de la Comunitat Valenciana s'instrumenten mitjançant la formalització de convenis entre Turisme Comunitat Valenciana i altres administracions públiques i ens privats, a fi de fomentar la innovació, la modernització i la consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.  
  
Els Plans de Dinamització i Governança Turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 15/2018, de la Generalitat, de turisme, d'oci i d'hospitalitat de la Comunitat Valenciana, i que per mandat exprés d'aquesta es va concretar en l'elaboració del pla d'Espais Turístics de la Comunitat Valenciana.  
El Pla d'espais turístics és un document de planificació indicativa que proposa la Generalitat per al conjunt de les administracions públiques, que té un caràcter transversal i que inclou propostes que afecten diferents àmbits competencials a més del pròpiament turístic.  
  
S'estructura en unes directrius generals, que afecten tot el territori, que consideren diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat el territori de la Comunitat Valenciana, que defineixen línies d'actuació concretes per a cadascun d'aquests espais.  
Els plans de dinamització i governança turística es configuren, per tant, com una actuació en la línia de desenvolupament del Pla d'espais turístics, i contribueix al reequilibri entre els espais litorals més dinàmics i aquells d'interior susceptibles de més desenvolupament turístic.  
  
En concret, el territori que comprén la Mancomunitat de Municipis de la Safor pertany a l'espai número 15, la Safor.  
III. Correspon a Turisme Comunitat Valenciana, adscrita a la Presidència, el foment de l'activitat turística; el desenvolupament i la millora del sector turístic; la creació, implantació i adequació de nous productes i recursos turístics, i també l'execució, la coordinació i l'impuls d'accions de promoció i desenvolupament del sector turístic, i potenciar aquesta oferta per mitjà de la comercialització, la informació i la difusió del producte turístic de la Comunitat Valenciana. Amb aquest fi Turisme Comunitat Valenciana pot desenvolupar les seues actuacions en coordinació amb altres ens i administracions públiques, segons el que estableix l'article 2 del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme.  
  
IV. D'altra banda, el Patronat Provincial de Turisme de València és un organisme autònom creat per la Diputació Provincial de València que té, com a objecte, l'exercici de les competències que la legislació atorga a les diputacions provincials en matèria de turisme i, singularment, l'impuls del desenvolupament turístic provincial en totes les seues manifestacions, i també l'estudi, la planificació, l'organització, la programació i l'execució d'accions promocionals necessàries per a aquest fi. En aquest sentit, i amb la finalitat de procurar la millor consecució dels fins i objectius anteriorment descrits, el Patronat actua de forma coordinada amb altres administracions públiques amb competències concurrents en aquesta matèria i subscriu, per a això, els instruments de col·laboració i cooperació pertinents.  
V. La Mancomunitat de Municipis de la Safor declara que el turisme constitueix un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació. La Safor disposa d'una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda. Per tant, a través de l'execució del pla de dinamització i governança turística, la Mancomunitat de Municipis de la Safor es compromet a dur a terme les actuacions recollides tendents a l'adequació, millora, requalificació i adaptació de la seua oferta i a la creació de productes turístics competitius.  
VI. Amb la finalitat d'establir les pautes de col·laboració entre les parts signants i fixar el marc general i la metodologia per a l'execució i el compliment d'aquest conveni, les parts signants han subscrit un protocol general amb data 3 de juliol de 2017 i un primer conveni de col·laboració per a l'exercici 2017 el 16 d'octubre d'aquell any.  
VII. D'acord amb el que s'ha exposat anteriorment, les parts signants acorden signar aquest conveni, d'acord amb les següents  
  
  
Clàusules  
  
Primera. Objecte  
Aquest conveni té per objecte establir la col·laboració entre les parts signants per a desenvolupar i executar el Pla de dinamització i governança turística de la Safor corresponent a l'exercici 2018. Amb aquest fi, amb aquest conveni es concedeix directament una subvenció nominativa a la Mancomunitat de Municipis de la Safor en els termes que estableixen l'article 168.1.a de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions; els articles 22.2 i 28.1 de la Llei 38/2003, de 17 de novembre, general de subvencions (d'ara endavant Llei general de subvencions); l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el registre d'aquests, aixi com la l'Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29 de maig de 2018) i modificada per l'acord del Ple de 20 de juny de 2017 (publicada en el BOP nº174 de 8/09/2017).  
  
Aquesta subvenció és compatible amb la percepció d'altres subvencions o ajudes per a la mateixa finalitat, procedents de qualssevol administracions o ens públics i privats en els termes establits en l'article 19 de la Llei general de subvencions.  
Les actuacions que es volen executar amb el pla s'han d'efectuar en el territori i sobre els recursos i serveis de titularitat dels municipis que integren la Mancomunitat de Municipis de la Safor, i han de ser executades per aquesta en els termes que indica l'apartat B de la clàusula tercera d'aquest conveni. L'objecte d'aquesta subvenció coincideix amb el marc de competències de la Mancomunitat.  
Amb caràcter previ a la signatura d'aquest conveni, i com a beneficiari d'una subvenció, la Mancomunitat de Municipis de la Safor declara de manera responsable que compleix les condicions i assumeix les obligacions establides en els articles 13 i 14 de la Llei general de subvencions.  
  
Segona. Beneficiari  
La Mancomunitat de Municipis de la Safor és una entitat local territorial amb personalitat i capacitat jurídiques per al compliment dels seus fins específics, de conformitat amb el que estableixen els articles 3 i 4 de la Llei 7/85, reguladora de les bases del règim local.  
La Mancomunitat de Municipis de la Safor té la condició d'entitat beneficiària de les subvencions que s'instrumenten a través d'aquest conveni, de conformitat amb el que estableix l'article 11 de la Llei general de subvencions.  
  
Tercera. Obligacions de les parts  
Les obligacions de les parts són les següents:  
A) Turisme Comunitat Valenciana i Patronat Provincial de Turisme de València  
· Assessorar la Mancomunitat en tot el que calga per a la posada en marxa, el desplegament i l'execució del Pla de dinamització i governança turística de la Safor. Aquesta tasca serà desenvolupada principalment a través de la comissió de seguiment que es cree per a aquest efecte en els termes que desenvolupa la clàusula setena d'aquest conveni.  
· Finançar les actuacions que incloguen el desenvolupament del Pla en el percentatge i en les condicions que s'indiquen en la clàusula cinquena d'aquest conveni, tot això d'acord amb les consignacions previstes en els pressupostos de les respectives administracions corresponent a l'exercici 2018.  
· Exigir a la Mancomunitat i a la resta de parts signants el compliment de les disposicions i les obligacions establides en aquest conveni.  
  
· Donar publicitat de la signatura d'aquest conveni i del seu text íntegre en les seues pàgines web, en els termes establits en l'article 9.c) de la Llei 2/2015, de 2 d'abril de transparència, bon govern i participació ciutadana de la Comunitat Valenciana (DOGV núm. 7500, de 8 d'abril).  
  
B) Mancomunitat de Municipis de la Safor  
· Executar amb la major diligència les actuacions que constitueixen l'objecte del Pla i a destinar els recursos humans i materials que calga per a complir els terminis d'execució i maximitzar els resultats perseguits per aquest.  
· Executar el quadre d'actuacions que s'annexa al present conveni l'import total del qual ascendeix a 300.000 euros. Entre aquestes actuacions es destinaran a inversions subvencionables almenys, la quantitat de 100.000 euros.  
Els excessos sobre el pressupost els assumirà el beneficiari.  
· Designar el personal tècnic i de la Mancomunitat que s'ha d'encarregar de la tasca tecnicoadministrativa del desenvolupament i l'execució del pla i que serà l'interlocutor directe amb la resta de les administracions signatàries del conveni.  
Amb aquest efecte, si cal, la comissió de seguiment pot autoritzar la contractació per part de la Mancomunitat, a càrrec o no del pla, d'una gerència amb la funció de col·laborar activament amb els òrgans de la Mancomunitat en les tasques administratives i tècniques d'impuls, desenvolupament, execució, justificació i posada en marxa de les actuacions executades a través del pla i, que en aquest cas, serà l'interlocutor amb la resta de signants d'aquest conveni.  
La gerència del pla no pot realitzar cap actuació que tinga caràcter d'autoritat pública i ha de respectar el que estableix l'article 29 de la Llei general de subvencions.  
· Finançar, en la part que corresponga, les actuacions del pla, en la forma, els terminis i les condicions que s'indiquen en la clàusula cinquena d'aquest conveni.  
· Executar sota la seua responsabilitat i justificar davant de Turisme Comunitat Valenciana i el Patronat Provincial de Turisme de València totes les actuacions del pla en la forma i els terminis que s'indiquen en la clàusula quarta d'aquest conveni. Amb aquest fi la Mancomunitat de Municipis de la Safor és la responsable de la realització, quan calga, de tots els projectes d'obres i tècnics, de la sol·licitud i l'obtenció de permisos, autoritzacions i llicències i de la realització de les contractacions necessàries segons algun dels procediments que corresponga dels previstos en la Llei 9/2017, de 8 de novembre, de contractes del sector públic i amb el compliment de la resta de la legislació aplicable.  
  
La Mancomunitat ha d'executar les actuacions que s'han de desenvolupar mitjançant el pla sota la seua responsabilitat i ha d'actuar en tot el seu territori. Amb aquest fi, la Mancomunitat ha d'instar els ajuntaments integrats en el seu àmbit territorial a col·laborar i facilitar amb caràcter general (jurídics, pressupostaris, comptables i materials) l'actuació d'aquesta en el seu territori i sobre els seus elements patrimonials, infraestructures i serveis en la mesura en què calga per a l'execució de les actuacions.  
La Mancomunitat pot subcontractar fins al 100 % de l'import de les actuacions objecte d'aquest conveni i, en aquest cas, s'ha d'ajustar al que disposen l'article 29, apartats 2 i 3, i l'article 31.3 de la Llei general de subvencions, si escau.  
De conformitat amb el que disposa l'article 31 de la Llei general de subvencions, són despeses subvencionables les que complisquen els requisits següents:  
1. Que de manera indubtable responguen a la naturalesa de l'activitat subvencionada.  
2. Que es realitzen en el termini establit per les bases reguladores.  
3. Que el cost no siga superior al valor de mercat.  
4. Que estiga efectivament pagada amb anterioritat a la finalització del període de justificació.  
· Conservar els documents justificatius de l'aplicació dels fons percebuts, incloent-hi els documents electrònics, mentre puguen ser objecte de les actuacions de comprovació i control, durant un període de 5 anys.  
  
· Sotmetre's a les actuacions de comprovació que efectuen la resta d'administracions signants, i també qualssevol altres de comprovació i de control financer.  
· Realitzar les actuacions de publicitat, comunicació i senyalització d'obres i de les actuacions que indique la comissió de seguiment amb l'objecte de dotar de notorietat i visibilitat el pla.  
És preceptiu per a totes les activitats o inversions que es realitzen en desenvolupament del pla, que quede clarament reflectit que aquestes es realitzen dins del Pla de dinamització i governança turística de la Safor, i hi han d'incloure els logos de les administracions signatàries del conveni.  
· Mantindre en tot moment informats els membres de la comissió de seguiment del desenvolupament de les actuacions i de l'estat de la tramitació dels expedients, i també aportar qualsevol informació i documentació que siga requerida amb aquesta finalitat.  
· Mantindre en tot moment les finalitats que persegueix el pla manifestades a través d'aquest conveni, fins i tot després de la finalització de la seua vigència temporal, en els termes legalment previstos.  
En el cas d'actuacions d'inversió, els béns immobles, mobles, instal·lacions i actuacions executades a través del Pla han de destinar-se als fins per als quals ha obtingut autorització i durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
  
L'incompliment d'aquesta obligació de destinació, que es produirà en tot cas amb l'alienació o el gravamen del bé, serà causa de reintegrament, i quedarà el bé afecte al pagament de l'esmentat reintegrament, amb les excepcions previstes en l'article 31.5 de la Llei general de subvencions.  
· Comunicar tant a Turisme Comunitat Valenciana com al Patronat Provincial de Turisme de València, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats en els termes que estableix l'article 19.2 de la Llei general de subvencions.  
  
· Complir les obligacions d'informació i transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana, com a beneficiari de l'ajuda.  
  
· Reintegrar les quantitats percebudes per raó d'aquest conveni, a més de l'interés de demora, que puga correspondre, des del moment del pagament de la subvenció en els casos previstos en l'article 37 la Llei general de subvencions.  
Aquest conveni s'ha de publicar una vegada subscrit, en el Diari Oficial de la Generalitat Valenciana (DOGV), segons exigeix l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Quarta. Execució de les actuacions que s'han de desenvolupar amb el pla  
A) Termini d'execució de les actuacions subvencionades  
L'execució de les actuacions objecte d'aquest conveni s'ha d'efectuar en els terminis previstos en els projectes elaborats per la Mancomunitat, sense que en cap cas puga excedir la data del 15 de desembre de 2018.  
B) Execució, control i seguiment de l'actuació subvencionada.  
L'execució, el control i el seguiment de les actuacions del pla els ha d'efectuar la Mancomunitat.  
És d'interés públic que es duga a terme correctament l'activitat per a la qual s'ha concedit la subvenció. En aquesta línia, només seran satisfetes aquelles despeses que meresquen la condició de finançables, tant pel compliment de les condicions tingudes en compte en l'atorgament de la subvenció, com pel compliment dels principis d'eficàcia i transparència.  
De conformitat amb això, en el cas d'assistència a fires de turisme només seran finançables les despeses de transport i allotjament del personal imprescindible per al correcte desenvolupament de l'activitat.  
Qualsevol altra despesa derivada de l'actuació del gerent o personal de la Mancomunitat ha de ser assumida per aquesta.  
De la mateixa manera, en cap cas seran finançables les despeses de material d'oficina, ni les d'informàtica, comunicacions o mobiliari d'ús general, les quals han de ser assumides per la Mancomunitat.  
  
Qualsevol problema derivat de la interpretació i el compliment d'aquest conveni, l'han de solucionar els membres de la comissió de seguiment del pla.  
C) Senyalització de les obres. A més de la senyalització que siga preceptiva, les obres han de senyalitzar-se per mitjà dels oportuns cartells en què s'ha d'indicar que aquestes es realitzen en col·laboració amb Turisme Comunitat Valenciana, el Patronat Provincial de Turisme de València i la Mancomunitat de Municipis de la Safor, en el marc de desenvolupament del Pla de dinamització i governança turística de la Safor.  
Aquests cartells s'han de mantindre durant un període de 5 anys.  
D) Responsabilitat patrimonial. D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, o la norma que el substituïsca, si de l'execució de les actuacions derivades d'aquest conveni es produeixen lesions en els béns o drets dels particulars, la responsabilitat patrimonial derivada d'aquestes, si escau, és de l'administració que les executa.  
  
Cinquena. Finançament i pagament  
a) Import del pla. L'import total de les actuacions que comprenen el Pla de dinamització i governança turística de la Safor corresponent a l'exercici de 2018 puja a tres-cents mil euros (300.000,00 €), impostos inclosos, que han de ser finançats per terços idèntics per les administracions signatàries.  
La Mancomunitat de Municipis de la Safor assumeix la realització de les actuacions del pla que, una vegada executades, pagades i justificades en termini, seran finançades per les administracions signants d'aquest conveni, de la manera següent:  
- La Mancomunitat de Municipis de la Safor contribueix amb un terç del total. La seua aportació puja a la quantitat de cent mil euros (100.000,00 €), a càrrec del programa 4321.  
- Turisme Comunitat Valenciana contribueix amb un terç del total. La seua aportació puja a la quantitat de cent mil euros (100.000,00 €), a càrrec de l'aplicació pressupostària del capítol VII, programa 512.10, línia S0000814/10.  
- El Patronat Provincial de Turisme de València contribueix amb un terç del total. La seua aportació puja a la quantitat de cent mil euros (100.000,00?), a càrrec de l'aplicació pressupostària 8129967440 del capítol IV del pressupost de 2018.  
Qualsevol excés de despesa per damunt dels 300.000,00 euros ha de ser assumit per la Mancomunitat.  
B) Pèrdua o minoració de la subvenció. Una vegada esgotat el termini a què fa referència l'apartat C) de la clàusula sisena d'aquest conveni sense que s'hagen finalitzat ni justificat de forma completa les actuacions del pla, es produirà, després dels tràmits oportuns, la minoració de l'import de la subvenció per a ajustar les aportacions de Turisme Comunitat Valenciana i el Patronat Provincial de Turisme de València al percentatge de les actuacions del pla efectivament executades i justificades per la Mancomunitat.  
Per a dur a terme la minoració de la subvenció s'han de tindre en compte tant l'import de les actuacions efectivament justificades per la Mancomunitat com la naturalesa econòmica de les despeses que les conformen, i també el percentatge d'execució de les actuacions.  
L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, pot donar lloc a la pèrdua del dret al cobrament total o parcial de la subvenció; així, de conformitat amb els articles 37 de la Llei general de subvencions i 89 del seu reglament, l'incompliment total o parcial de l'obligació de justificar o la justificació insuficient comporta el reintegrament de les quantitats percebudes i l'exigència de l'interés de demora corresponent, o, si escau, la pèrdua del dret al cobrament de la subvenció. No obstant això, quan l'incompliment s'acoste de forma significativa al compliment total i s'acredite una actuació inequívoca tendent a la satisfacció dels compromisos adquirits, la quantitat que s'ha de reintegrar, o la pèrdua del dret de cobrament, s'han de determinar de forma proporcional a l'import de la despesa no justificada, de conformitat amb el que estableix l'article 17.3.n) de la Llei general de subvencions.  
  
En la tramitació corresponent es pot prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per la persona interessada.  
C) Moment i forma de pagament. Amb caràcter general, el pagament de la subvenció s'ha de realitzar després de la correcta justificació per part de la Mancomunitat davant de Turisme Comunitat Valenciana el Patronat Provincial de Turisme de València de les actuacions executades corresponents al Pla de dinamització i governança turística, d'acord amb el que estableix l'article 34 de la Llei general de subvencions, sense perjudici del que disposa la resta d'aquest apartat.  
c.1) Turisme Comunitat Valenciana  
Les quantitats que ha de pagar Turisme Comunitat Valenciana es faran efectives a través de transferència bancària al compte que indique amb aquest efecte la Mancomunitat de la manera següent:  
1. A la signatura d'aquest conveni, i amb caràcter previ a la justificació es pagarà, en concepte de PAGAMENT ANTICIPAT, el 15 % de l'import de la subvenció que com a màxim correspondria a Turisme Comunitat Valenciana. En aquest cas, la Mancomunitat de Municipis de la Safor queda exonerada de la constitució de garantia, de conformitat amb el que estableixen l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; l'article 34.4 de la Llei general de subvencions, i l'article 92 de la Llei 8/2010, de 23 de juny, de la Generalitat, de règim local de la Comunitat Valenciana.  
2. El pagament de la resta de la subvenció s'ha de realitzar després de la correcta justificació per part de la Mancomunitat de les actuacions executades a través del pla i de la recepció del certificat emés pel Patronat Provincial de Turisme de València que acredite per part seua, la correcta execució i la justificació de les actuacions en els termes establits en la clàusula sisena.  
c.2) Patronat Provincial de Turisme de València  
Les quantitats que ha de pagar el Patronat Provincial de Turisme de València es faran efectives a través de transferència bancària en el compte que indique a aquest efecte la Mancomunitat de Municipis de la Safor, de la manera següent:  
1. A la signatura d'aquest conveni, i amb caràcter previ a la justificació, es pagarà, en concepte de pagament anticipat, el 15 % de l'import de la subvenció corresponent al Patronat Provincial de Turisme de València. En aquest cas, i atés que el beneficiari de la subvenció és una administració pública de caràcter territorial, la Mancomunitat de Municipis de la Safor queda exonerada de la constitució de garantia, tot això de conformitat amb el que estableixen el art. 24 de la l'Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29 de maig de 2018) i modificada per l'acord del Ple de 20 de juny de 2017 (publicada en el BOP nº174 de 8/09/2017), l'article 34.4 de la Llei general de subvencions, i l'article 92 de la Llei 8/2010, de 23 de juny, de la Generalitat, de règim local de la Comunitat Valenciana.  
En tot cas, és requisit previ per a pagar la bestreta de fons que s'acredite el compliment de les obligacions tributàries davant de la Seguretat Social i la Diputació de València.  
2. El pagament de la resta de la subvenció es realitzarà després de la correcta justificació per la Mancomunitat davant del Patronat Provincial de Turisme de València de les actuacions executades i de la recepció de l'informe emés per Turisme Comunitat Valenciana que acredite la correcta execució i justificació de les actuacions en els termes establits en la clàusula sisena.  
c.3) Mancomunitat de Municipis de la Safor  
De conformitat amb el que disposa l'apartat A) de la clàusula cinquena, la Mancomunitat de Municipis de la Safor contribueix amb un terç del total, i la seua aportació puja a la quantitat de cent mil euros (100.000,00 €), aplicables tant a despeses d'inversió com a despeses corrents.  
Qualsevol excés de despesa per damunt dels 300.000,00 € - ha de ser assumit per la Mancomunitat.  
  
Sisena. Justificació de les actuacions  
A) Documentació  
De conformitat amb el que estableix l'article 30 de la Llei general de subvencions, la justificació de les actuacions executades a càrrec del pla s'ha de realitzar d'acord amb el que indica aquesta clàusula i ha de constar de la documentació següent:  
1. Relació numerada de tots els documents que siguen aportats.  
2. Memòria general, la qual ha de recollir el grau de compliment aconseguit en relació amb els objectius proposats del pla.  
La memòria ha d'incloure un dossier de premsa i fotogràfic de totes les actuacions realitzades.  
3. Factures originals, o còpies compulsades d'aquestes, totes de data de l'any 2018, corresponents a la realització del pla d'actuacions annex a aquest conveni.  
En el cas d'execució d'obres s'ha d'adjuntar una còpia dels certificats d'obra expedits per un tècnic competent i amb l'informe d'aquest, com també fotografies de l'estat inicial i final de l'obra.  
  
Les factures han de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. Amb aquest efecte han d'incloure:  
- El nom o la raó social de l'empresa que factura i el seu NIF o CIF  
  
- Data d'emissió  
- Preu unitari i desglossament de cadascun dels conceptes facturats  
- L'impost sobre el valor afegit de forma diferenciada, quan siga procedent  
- Base imposable  
- Tipus d'IVA aplicable  
- Import total  
- IRPF, quan escaiga.  
Les factures han de descriure l'operació de forma detallada, amb desglossament de tots els conceptes i la indicació del preu de cadascun, i han d'estar emeses a nom del beneficiari de l'ajuda.  
En el cas d'execució d'obres s'hi ha d'adjuntar còpia dels certificats d'obra corresponents expedits per un tècnic competent i amb l'informe d'aquest, com també fotografies de l'estat inicial i final de l'obra.  
  
4. Certificat del secretari de la Mancomunitat amb el vistiplau del president acreditatiu dels aspectes següents:  
- Despesa total realitzada de l'activitat subvencionada  
- Acreditació d'haver seguit en la contractació de les obres o actuacions objecte de la subvenció, el procediment que corresponga dels previstos en la Llei 9/2017, de 8 de novembre, de contractes del sector públic, i la resta de normativa aplicable en la matèria, com també haver sigut aprovades les actuacions executades i el seu pressupost per l'òrgan competent.  
- Acabament i recepció satisfactòria de les obres, serveis o subministraments, amb expressió del cost global, basant-se en l'informe tècnic o en l'acta de recepció expedida per l'òrgan competent.  
5. Declaració responsable del president de la Mancomunitat acreditativa de:  
- No haver rebut altres subvencions, ajudes o ingressos per a l'actuació objecte d'aquest conveni o, si s'han rebut, descripció detallada de cadascuna, amb detall de l'origen, l'objecte i l'import d'aquestes.  
  
- No estar incurs en cap de les prohibicions recollides en l'article 13 de la Llei general de subvencions, i compromís de compliment de les obligacions que estableix l'article 14 d'aquesta, i també no ser deutor de la Generalitat Valenciana per reintegrament de subvencions en els termes que estableix l'article 34.5, tots de la Llei 38/2003, de 17 de novembre, general de subvencions.  
- Acreditació del caràcter compensable o no de l'IVA suportat per la Mancomunitat.  
- Acreditació de recepció per part de la Mancomunitat de tots els béns que, si escau, el pla ha posat a disposició del gestor del pla, amb el compromís de ser destinat per la Mancomunitat a un ús o servei públic.  
  
6. Certificat de l'interventor de la Mancomunitat de les factures reconegudes i efectivament pagades corresponents a les actuacions del pla, especificant per a cada factura, i per aquest ordre, almenys el detall següent: número de factura; import; concepte; proveïdor; NIF; data d'aprovació per l'òrgan de la Mancomunitat; data de reconeixement de l'obligació; data de pagament amb especificació del compte corrent origen dels fons i qualsevol altre aspecte que s'estime rellevant.  
  
7. Documentació gràfica de l'efectiva publicitat realitzada del caràcter públic del finançament de les activitats subvencionades, i documents acreditatius, si escau, de la publicitat realitzada de la subvenció, d'acord amb la clàusula tercera d'aquest conveni.  
8. Acreditació de la propietat o capacitat legal de l'ús i gaudi dels béns del projecte on s'ha intervingut o actuat, actualitzada a la data de justificació de l'ajuda (nota simple del registre de la propietat, contracte de lloguer liquidat i legalitzat, o cessió elevada a públic, segons el que calga, etc.).  
9. Llicència d'obres juntament amb la liquidació. En obres que, pel fet de ser de poca envergadura, no calga una llicència d'obra, s'ha de presentar un certificat o declaració responsable de l'ajuntament corresponent.  
10. Còpies compulsades de les actes de les sessions de la comissió de seguiment realitzades.  
11. Qualsevol altra documentació addicional que puga ser requerida per les administracions signants segons la normativa aplicable.  
B) Documentació addicional específica  
En la justificació que presente la Mancomunitat DAVANT Turisme Comunitat Valenciana:  
· Acreditació d'estar al corrent en el compliment de l'obligació de rendició de comptes anuals davant de la Sindicatura de Comptes, mitjançant la presentació del certificat expedit per la conselleria competent o, si escau, certificat de la Sindicatura de Comptes d'haver-li remés la documentació prevista en l'apartat 2 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, o d'haver-li presentat el compte general.  
· De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei general de subvencions, la Mancomunitat queda exonerada d'acreditar el compliment de les obligacions tributàries i amb la Seguretat Social.  
En la justificació que presente la Mancomunitat davant el patronat provincial de turisme de valència:  
· De conformitat amb el que estableixen l'article 13.2 de la Llei general de subvencions; l'article 22 del Reial decret 887/2006, de 21 de juliol, pel qual s'aprova el Reglament de la Llei general de subvencions, aixi com la l'Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29 de maig de 2018) i modificada per l'acord del Ple de 20 de juny de 2017 (publicada en el BOP nº174 de 8/09/2017), estar al corrent de les seues obligacions tributàries davant de l'Agència Tributària, la Tresoreria General de la Seguretat Social i la Diputació Provincial de València, sólo en el caso de que haya denegado a la Diputación la autorización para obtenir directamente estas circunstancias mediante certificación telemàtica.  
C) Termini i lloc de presentació de la documentació justificativa  
· El termini límit de presentació de tota la documentació justificativa és el 15 de desembre de 2018.  
· La documentació justificativa ha de presentar-se en els registres corresponents de cada una de les administracions signants, que subvencionen l'actuació o ser remeses per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
D) Naturalesa econòmica de les actuacions i justificació davant de les diferents administracions  
Les actuacions que ha d'executar la Mancomunitat en el marc del Pla de dinamització i governança turística de la Safor poden tindre la naturalesa econòmica d'inversions reals o de despeses corrents, d'acord amb el quadre d'actuacions que com a annex s'adjunta a aquest conveni.  
  
D'acord amb el que estableix l'article 31.7 de la Llei general de subvencions, les despeses financeres poden formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i si compleix el límit assenyalat en aplicació del principi de prudència financera (Reial decret llei 17/2014). De la mateixa manera, si escau, poden formar part del cost subvencionable les despeses de funcionament del pla, amb el límit màxim del 15 % de l'import total del cost de les actuacions que s'han d'executar a través d'aquest conveni, en els termes que indiquen l'article 31 de la Llei general de subvencions, i els articles 83 i 72 del reglament d'aquesta.  
Atesa la naturalesa econòmica dels crèdits afectats per Turisme Comunitat Valenciana al finançament d'aquest conveni, a l'efecte de justificació de la subvenció Turisme només admet com a justificants les despeses d'inversió realitzades per la Mancomunitat en les actuacions del pla per un import, d'almenys 100.000,00 euros.  
D'altra banda, i atesa la naturalesa econòmica dels crèdits afectats pel Patronat Provincial de Turisme de València al finançament d'aquest conveni, a l'efecte de la justificació de la subvenció, el Patronat Provincial només pot admetre com a justificants de despesa corrent les realitzades per la Mancomunitat en les actuacions del pla per un import com a mínim igual a la seua aportació, és a dir, 100.000,00 euros.  
  
Tot el que s'ha establit en aquest punt ho és sense perjudici de l'íntegra execució i justificació de les actuacions del pla per un import total de 300.000,00 euros i del fet que siguen presentats els expedients justificatius davant de cadascuna de les administracions signants, complets i amb tota la documentació detallada en aquesta clàusula.  
Atés el caràcter d'actuació cofinançada a parts iguals del pla, amb caràcter previ al pagament material de la subvenció el Patronat Provincial de Turisme de València i Turisme Comunitat Valenciana han d'emetre un informe de l'import i conformitat dels justificants que cadascuna de les administracions esmentades haja acceptat com a comprovant de la subvenció, a l'efecte de garantir l'aportació proporcional al pla de cadascuna d'aquestes.  
En cap cas el cost d'adquisició dels béns o serveis subvencionables pot ser superior al valor de mercat, en els termes que estableix l'article 31 de la Llei general de subvencions.  
E) Comprovació material de les actuacions  
Els membres de la comissió de seguiment han de realitzar les oportunes comprovacions materials de les actuacions executades per la Mancomunitat mitjançant el pla, en els termes que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Setena. Comissió de seguiment  
A) Composició  
Es crea una comissió de seguiment, com a òrgan mixt de seguiment i control de les actuacions del Pla de dinamització i governança turística de la Safor integrada per:  
1. Dos representants designats per Turisme Comunitat Valenciana.  
  
2. Dos representants designats pel Patronat Provincial de Turisme de València.  
3. Dos representants designats per la Mancomunitat de Municipis de la Safor; serà el president de la comissió la persona que ocupe la presidència de la Mancomunitat o, en absència d'aquesta, l'alcalde o el regidor designat amb aquest fi.  
4. La persona que exercisca la gerència del pla o, en absència d'aquesta, un tècnic de la Mancomunitat, que actuarà com a secretari de la comissió, amb veu però sense vot.  
La designació, el cessament o la substitució temporal del secretari en casos de vacant, absència o malaltia s'ha de realitzar a proposta de la presidència, per majoria dels membres de les administracions signants del conveni.  
5. Hi poden assistir tècnics especialistes dels temes que s'hagen de debatre en la comissió, els quals participaran amb veu però sense vot.  
En la designació dels representants de la Generalitat s'ha de procurar la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell de la Generalitat.  
  
B) Règim de funcionament  
i. Es pot constituir, convocar, realitzar sessions, adoptar acords i remetre actes tant de forma presencial com a distància.  
i. En les sessions que es fan a distància, els membres de la comissió poden estar en distints llocs sempre que se m'assegure per mitjans electrònics (es consideren també com a tals els telefònics i audiovisuals) la identitat dels membres o de les persones que els suplisquen, el contingut de les seues manifestacions, el moment en què aquestes es produeixen i també la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideren inclosos entre els mitjans electrònics vàlids el correu electrònic, les audioconferències i les videoconferències.  
En el cas que la comissió es realitze per correu electrònic, són prova que garantisca el que s'ha estipulat en el paràgraf anterior els correus electrònics intercanviats entre els assistents; aquests correus s'han d'adjuntar a l'acta de la sessió que ha de redactar el secretari i remetre a tots els assistents perquè la validen en l'hora següent a la finalització de la comissió.  
Els assistents a la comissió disposen d'una hora per a plantejar les seues objeccions a l'acta o donar-hi el seu vistiplau.  
Una vegada obtingut el vistiplau de tots els assistents, el secretari ha de redactar l'acta definitiva, a la qual s'han d'incorporara tots els correus intercanviats fins a aquell moment, la qual s'ha de remetre a tots els assistents per a la posterior signatura.  
Si la comissió es realitza per qualsevol altre mitjà electrònic, el secretari ha de redactar l'acta i obtindre el vistiplau dels assistents en els mateixos terminis assenyalats en el paràgraf anterior.  
Siga quina siga la forma de realitzar la comissió, presencial o a distància, hi és aplicable el que disposa el punt VII d'aquesta clàusula.  
ii. S'entén vàlidament constituïda la comissió quan estiguen presents el president i el secretari o, si escau, els que els suplisquen i, almenys, un representant de cadascuna de les administracions signants. Quan estiguen reunits, de manera presencial o a distància, tots els membres de la comissió o, si escau, les persones que els suplisquen, poden constituir-se vàlidament per a la realització de sessions, deliberacions i adopció d'acords sense necessitat de convocatòria prèvia quan així ho decidisquen per majoria absoluta.  
iii. Correspon al secretari vetlar per la legalitat formal i material de les actuacions de la comissió, certificar les actuacions d'aquest i garantir que els procediments i les regles de constitució i adopció d'acords són respectades. Llevat que no siga possible, les convocatòries han de ser remeses als membres de la comissió a través de mitjans electrònics, fent-hi constar l'ordre del dia juntament amb la documentació necessària per a la seua deliberació quan siga possible, les condicions en què es realitzarà la sessió, el sistema de connexió i, si escau, els llocs en què estiguen disponibles els mitjans tècnics necessaris per a assistir i participar en la reunió.  
iv. La comissió de seguiment s'ha de reunir a iniciativa del seu president o a sol·licitud de qualsevol membre de les administracions signants.  
v. Per a l'adopció d'acords en la comissió esmentada, Turisme Comunitat Valenciana, el Patronat Provincial de Turisme de València i la Mancomunitat de Municipis de la Safor tenen cadascun un vot i quant al règim de funcionament s'ha de regir per les normes generals dels òrgans col·legiats segons la legislació vigent. Els acords han de ser adoptats per majoria simple de les parts, excepte la modificació, alteració o interrupció del pla d'actuacions, que requereix, en tot cas, el vot favorable de les tres administracions signants. Quan s'hi assistisca a distància, els acords s'han d'entendre adoptats en el lloc on estiga ubicada la presidència de la Mancomunitat.  
  
vi. La persona que actue de secretari ha d'alçar acta, la qual ha d'especificar necessàriament les assistents, l'ordre del dia de la reunió, les circumstàncies del lloc i temps en què s'ha realitzat, els punts principals de les deliberacions, com també el contingut dels acords adoptats.  
  
vii. Poden gravar-se les sessions i en aquest cas, el fitxer resultant de la gravació, juntament amb el certificat expedit pel secretari de l'autenticitat i la integritat d'aquest, i tots els documents en suport electrònic que s'utilitzen com a documents de la sessió, poden adjuntar-se a l'acta de les sessions, sense necessitat de fer-hi constar els punts principals de les deliberacions.  
L'acta de cada sessió pot aprovar-se en la mateixa reunió o en la immediata següent. El secretari ha d'elaborar l'acta amb el vistiplau del president i l'ha de remetre, per mitjans electrònics, als membres de la comissió, els quals poden manifestar pels mateixos mitjans la seua conformitat o objeccions al text, a l'efecte de la seua aprovació, i es considerarà, en cas afirmatiu, aprovada en la mateixa reunió.  
  
Les còpies de les actes, acords o informes que emeta la comissió de seguiment en el desplegament i l'execució de les seues funcions s'han de remetre als òrgans directius de les parts signants del conveni, que en el cas de Turisme Comunitat Valenciana és la persona que ocupe la Direcció General de Turisme.  
C) Competències  
La comissió de seguiment té les atribucions següents:  
i. Col·laborar, coordinar i assessorar la Mancomunitat en la tasca de posada en marxa, execució i desenvolupament del pla.  
i. Adoptar les mesures que considere necessàries per a la millor organització i el funcionament del conveni, i supervisar l'execució d'aquest, i pot adoptar les decisions i dictar les instruccions necessàries per a assegurar la correcta realització de les activitats objecte del conveni.  
ii. Verificar i donar conformitat al nomenament i, si escau, el cessament de la gerència seleccionada i proposada prèviament per la Mancomunitat.  
iii. Totes les qüestions que haja de tractar la comissió de seguiment relacionades amb la gerència del pla han de ser debatudes sense la seua presència i ha d'actuar com a secretari del pla qualsevol altra persona prèviament designada a proposta del president de la comissió.  
iv. Verificar i donar la conformitat a la tasca de la gerència.  
v. Informar les parts dels retards i les incidències que es puguen presentar durant l'execució del conveni, i també, si escau, proposar les corresponents actualitzacions o modificacions en les anualitats derivades del retard.  
vi. Donar la conformitat, amb caràcter previ, a totes les despeses que sorgisquen en l'execució del Pla d'actuacions, perquè les aprove posteriorment l'òrgan de la Mancomunitat que tinga competència segons els seus estatuts. En aquest sentit, la comissió de seguiment ha de vetlar, especialment, perquè la naturalesa econòmica de les despeses que s'aproven en la Comissió coincidisca amb la naturalesa de les consignacions pressupostàries de les aportacions al Pla de les diferents administracions, d'acord amb el que disposa la clàusula cinquena d'aquest conveni.  
vii. Aprovar el tancament de les actuacions abans de remetre l'expedient de justificació a Turisme Comunitat Valenciana i el Patronat Provincial de Turisme de València.  
viii. Dur a terme actuacions de comprovació material de les actuacions.  
ix. Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
  
x. La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests.  
  
  
  
Huitena. Resolució  
les parts signants poden resoldre i deixar sense efecte aquest conveni en el cas d'incompliment de les obligacions establides, o per impossibilitat d'execució de les actuacions.  
Així mateix, són causa de resolució:  
· L'acord mutu de les parts, sempre que raons d'interés públic facen innecessària o inconvenient la continuïtat del conveni.  
· La renúncia expressa de la Mancomunitat de Municipis de la Safor per causes sobrevingudes.  
En tot cas, i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquest, la comissió de seguiment ha de decidir com s'han de finalitzar aquelles actuacions que estiguen en curs.  
  
Novena. Reintegrament  
és procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei general de subvencions i l'article 172 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions.  
  
Deu. Règim de penalitzacions  
la Mancomunitat de Municipis de la Safor ha d'informar Turisme Comunitat Valenciana i el Patronat Provincial de Turisme de València mitjançant la comissió de seguiment del pla de les demores en l'execució de les obres, amb les conseqüències previstes en la Llei general de subvencions i el reglament que la desplega.  
En el cas que l'actuació o les obres objecte d'aquest conveni se sotmeten als procediments de contractació dels previstos en l'article 192 i següents de la Llei 9/2017, de 8 de novembre, de contractes del sector públic, d'acord amb el que preveu l'anterior clàusula quarta, la Mancomunitat està obligada a establir en els seus plecs de condicions el règim de penalitzacions establit en l'esmentat text legal.  
  
  
Onze. Vigència  
Aquest conveni entrarà en vigor en el moment de la signatura, i tindrà efectes des de l'1 de gener de 2018 fins al 31 de desembre de 2018.  
  
  
Dotze. Compatibilitat amb la normativa europea sobre ajudes públiques  
aquest conveni és compatible amb el mercat interior perquè les seues disposicions no afecten els intercanvis comercials entre els estats membres, d'acord amb el que disposa l'article 107.1 del Tractat de funcionament de la Unió Europea, i no posseeix els requisits acumulatius exigits en aquest article, ja que el beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals per raó de les potestats que té atribuïdes, i en concret en l'exercici de l'acció de foment del turisme en conjunt i de l'impuls de nous recursos turístics.  
  
Atés que es tracta d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà d'aquest conveni no requereix cap notificació o comunicació a la Comissió Europea.  
  
Tretze. Règim jurídic  
aquest conveni és de caràcter administratiu i es troba exclòs de l'àmbit de la Llei 9/2017, de 8 de novembre, de contractes del sector públic. En el conveni es regula la concessió d'una subvenció nominativa a favor de la Mancomunitat de Municipis de la Safor, i el règim jurídic és el derivat del que estableixen les disposicions normatives següents:  
  
- Llei 40/2015, d'1 d'octubre, de règim jurídic del sector públic.  
- Decret 176/2014, de 10 d'octubre, del Consell, pel qual es regulen els convenis que subscriga la Generalitat i el registre d'aquests (DOGV núm. 7379, de 13 d'octubre de 2014).  
- Llei 38/2003, de 17 de novembre, general de subvencions (BOE núm. 276, de 18 de novembre de 2003).  
- Reial decret 887/2006, de 21 de juliol (BOE núm.176 de 25 de juliol de 2006), pel qual s'aprova el Reglament de subvencions.  
- Llei 1/2015, de 6 de febrer de la Generalitat, d'hisenda pública, del sector públic instrumental i de subvencions (DOGV núm. 7464, de 12 de febrer de 2015).  
- Llei 7/1985, de 2 d'abril, reguladora de les bases de règim local (BOE núm. 80, de 3 d'abril de 1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV núm. 6296, de 24 de juny de 2010).  
  
- Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals (BOE núm. 59, de 9 de març de 2004).  
- Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14 de juliol de 1998).  
- Resta de normativa aplicable a les entitats signatàries.  
  
Catorze. Jurisdicció aplicable  
les qüestions litigioses que puguen sorgir respecte d'aquest conveni s'han de sotmetre als òrgans de la jurisdicció contenciosa administrativa que siguen competents.  
  
I en prova de conformitat amb tot el que s'ha expressat anteriorment, les parts compareixents, fent ús de les facultats conferides, signen aquest document, per triplicat exemplar, en el lloc i la data indicats en l'encapçalament.  
  
EL PRESIDENT DE TURISME COMUNITAT VALENCIANA  
FRANCESC COLOMER SÁNCHEZ   
EL PRESIDENT DEL PATRONAT PROVINCIAL DE TURISME DE VALÈNCIA  
ANTONI FRANCESC GASPAR RAMOS  
EL SECRETARI GENERAL DE LA DIPUTACIÓ PROVINCIAL DE VALÈNCIA  
VICENTE BOQUERA MATARREDONA EL PRESIDENT DE LA MANCOMUNITAT DE MUNICIPIS DE LA SAFOR  
TOMAS FERRANDIS MOSCARDO  
  
  
  
ANNEX  
Quadre resum actuacions 2018  
  
 Inversió Despesa corrent  
1. INFRAESTRUCTURES I EQUIPAMENT TURÍSTIC   
1.1. Punt d'informació comarcal. Flag Office 14.000 €   
1.2. Interpretació de ruta comarcal cultural. Camins històrics d'aigua 55.000 €   
1.3. Instal·lació senyalística interpretativa del patrimoni comarcal 6.000 €   
1.4. Condicionament de miradors de muntanya a la Safor 14.000 €   
1.5. Condicionament de punt d'albirament d'aus a la marjal 14.000 €   
1.6. Tourist-Info Mòbil 13.000 €   
Total 116.000,00   
2. TURISME i NOVES TECNOLOGIES   
2.1. Aplicació per a mòbil. APP 8.000,00  
2.2. Xarxes socials 8.500,00  
2.3. Ampliació i millora de la pàgina web. Accessibilitat dels àudios 8.000,00  
TOTAL 24.500,00  
3. CREACIÓ DE PRODUCTE, PROMOCIÓ MÀRQUETING I COMERCIALITZACIÓ   
3.1. Elaboració de material divulgatiu i promocional 10.000,00  
3.2. Campanya global de comunicació off-line. Vídeos i fotografia  
3.3. Creació nou Trail Vernissa 10.000,00  
8.000,00  
3.4. Participació en el calendari de fires d'àmbit valencià 10.000,00  
3.5. Edició de la guia i fullets cultura, patrimoni i museus 13.000,00  
3.6 Edició de la guia i fullets turisme actiu, platja i instal·lacions esportives 13.000,00  
3.7. Edició de la guia de gastronomia a la comarca 13.000,00  
3.9 Patrocinis esdeveniments culturals i esportius comarcals 13.000,00  
Total 90.000,00  
4. DINAMITZACIÓ, INVESTIGACIÓ I RECERCA   
4.1. Traduccions llengües europees 5.000,00  
4.2. Pla de formació al sector turístic 3.000,00  
4.3. Personal de dinamització del PDGT 4.500,00  
4.4. Aspectes legals del PDGT. Registres 1.000,00  
4.5 Servei integral de creació de producte en turisme actiu 27.500,00  
TOTAL 41.000,00  
5.- GERÈNCIA   
5.1 Gerència 28.500,00  
TOTAL 28.500,00  
 Total inversions Total despesa corrent  
 116.000,00 18  
184.000,00  
TOTAL 300.000,00  
  
  
  
MEMÒRIA  
  
La comarca de la Safor presenta una sèrie d'oportunitats i fortaleses com ara la diversitat de recursos d'interès per fomentar el seu desenvolupament turístic, un patrimoni històric-artístic amb potencialitat turística, així com àrees naturals i rurals amb un important efecte de imatge i de diferenciació de producte, entre altres, amb un gran potencial per a la diversificació però que actualment està subjecta a fortes pressions turístiques molt estacionals.  
  
El present projecte ha tingut en compte:  
1. El recorregut turístic de la comarca.  
2. La consolidació dels punts forts.  
3. Identificar noves oportunitats.  
4. Plantejar nous reptes de futur.  
5. Definició i priorització de les actuacions necessàries, agents implicats.  
 Crear una destinació turística madura: Innovació, Qualitat, Sostenibilitat, Participació i Posicionament Territorial.  
 Desestacionalitzar l'activitat i contribuir al reequilibri socioterritorial.  
 Generar una oferta atractiva a la nova demanda (nacional i internacional) més enllà del model de sol i platja, i promoure-la de manera adequada.  
 Crear productes turístics i amb experiències que ajuden a desestacionalitzar i diversificar l'oferta amb vista a incrementar la seva qualitat i sostenibilitat.  
 Redirigir els fluxos cap a altres zones oferint activitats atractives que complementen el dia de platja: visites al Parc Natural, rutes en bicicleta, rutes culturals, naturals i gastronòmiques, albirament d'aus, excursions a monuments, museus,.. activitats a la platja orientades a la sensibilització ambiental i cultural.  
  
Els principals objectius del Pla serien els següents:  
- Informació i atenció al visitant.  
- Gestió d'equipaments i / o serveis.  
- Promoció i Màrqueting.  
- Planificació.  
- Suport a la competitivitat, incloent formació, foment de la qualitat, investigació, etc.  
  
Els grans àmbits de competència que assumeix la Gestió turística podríem dividir-los en els següents apartats:  
La Governança Turística a la Safor  
Durant l'anualitat 2018 es va a formalitzar una eina de millora de la governança turística a la comarca de La Safor mitjançant la creació de la Mesa del turisme comarcal. la mesa serà un organisme consultiu del pdgt de la safor i de la mateixa mancomunitat de municipis de la Safor. a la mesa es troben representats els alcaldes i alcaldesses dels municipis de la comarca i representants empresarials dels diferents subsectors del turisme.  
Les sessions quedaran recollides a un llibre d'actes que gestionarà el gerent del PDGT. Aquest òrgan no preveu la realització de despeses quantificables al PDGT.  
  
PROPOSTA D'ACCIONS 2ªANUALITAT  
La Mancomunitat de Municipis de la Safor, en col·laboració amb Turisme Comunitat Valenciana i el Patronat Provincial de Turisme de València, per al desenvolupament del Pla de Dinamitzaciò i Governança Turística de la Mancomunitat de Municipis de la Safor, presenta la següent proposta d'actuació proposant incloure-la en l'Annex al Conveni de Col·laboració.  
Per a aquesta segona anualitat 2018 del Pla de Dinamitzaciò i Governança Turística de la Mancomunitat de Municipis de la Safor, s'ha establert una inversió màxima de 296.000,00 euros, dels quals un 33% mínim serà per a despesa d'inversió i un altre 33% mínim per a despesa corrent.  
En aquesta Memòria es detallen les accions que la Mancomunitat de Municipis de la Safor planteja per a la segona anualitat del Pla.  
S'han realitzat diverses reunions, internes a la Mancomunitat, i també amb els responsables, i tècnics del Patronat Provincial de Turisme i Turisme Comunitat Valenciana.  
  
Les línies d'actuació plantejades:  
1. Infraestructura i equipament turístic  
2. Turisme i noves tecnologies  
3. Creació del producte, promoció, màrqueting i comercialització turística  
4. Investigació i recerca del pdgt  
5. Gerència  
  
1. INFRAESTRUCTURA I EQUIPAMENT TURÍSTIC  
1.1. Punt d'informació Comarcal.  
La informació i atenció al visitant és una activitat comuna en la pràctica totalitat dels Ens de Gestió Turística. El PDGT de la SAFOR planteja la instal·lació d'un Punt d'Informació Comarcal a un espai central de la comarca.  
Es fa necessari un espai de referència o d'informació, un punt d'acollida al visitant a la Comarca on s'enfortiran els valors d'un espai en equilibri, adaptant una infraestructura física, un centre de Turisme, que constituiria la seu física des de la qual gestionar i coordinar tots els recursos turístics de la Safor, i elevar la participació de tots els agents que participen en la política turística, Gerència, Associació d'Hostalers, empresaris turístics i altres associacions locals i comarcals.  
  
Es tracta d'una actuació que redunde en la millora de la consideració del destí, tant per part de la població, com, amb major especificitat, en els turistes i visitants de la comarca.  
Constarà de Personal turístic i equips de treball amb implicació en la política turística.  
També es planteja la possibilitat de situar punts d'acollida itinerants i estacionals, a les platges, com a llocs de benvinguda, d'informació turística, d'explicació del context territorial de la Safor i d'orientació als turistes.  
L'espai físic o interpretatiu que es proposa seria un xicotet lloc visible i estratègic, on s'agruparan totes les referències i atractius turístics de la comarca. Tota aquesta informació també quedaria bolcada a la web turística comarcal per afavorir una millor informació prèvia al viatge.  
   
Els continguts d'aquest centre seran necessàriament amplis i oberts per a la inclusió i explicació dels recursos comarcals. La seva ubicació queda pendent per determinar, tot i que hauria de ser accessible a través del transport públic i disposar d'un aparcament per a autobusos També cal destacar que les noves tecnologies de la informació tenen una incidència molt important en aquest àmbit funcional. Els nous sistemes d'informació en línia, a través de la pàgina web, punts d'informació interactius, la incorporació de continguts informatius a través de telèfons mòbils, etc- i l'edició digital de documents informatius estan produint una revolució important en els mètodes de treball.  
  
1.2. Subministraments Senyalística Ruta Comarcal Cultural  
A l'anualitat anterior s'ha creat una xarxa cultural al voltant de l'aigua, un disseny i llançament d'un nou producte turístic que posa en valor part de la historia de la comarca de La Safor, així com els diferents paisatges de l'aigua i l'agricultura, i el patrimoni relacionat, a través de figures com Els Borja, Els Centelles, Ausiàs Marc A La Safor, amb una repercussió Internacional.  
Aquesta actuació integra tots els pobles de la Safor. S'han instal·lat monòlits grans generals informatius de la xarxa, com a una primera Fase.  
Aquesta anualitat es pretén seguir posant en valor la xarxa camins històrics d'aigua de la safor, mitjançant Panells informatius específics, segons estudi realitzat l'anualitat anterior, dels elements principals de la ruta comarcal marcada.  
1.3. Instal·lació senyalística Ruta Comarcal Cultural  
Amb aquesta actuació també es posen en valor recursos etnogràfics singulars, com els relacionats amb la vida de l'horta, i aprendre valors com la conservació i defensa dels productes locals i el respecte al medi ambient, impulsant un possible producte experiencial. El turisme experiencial es una resposta a les noves demandes d'un turista més exigent i madur.  
 Les rutes de l'Aigua a La Safor tindran com a prioritat les següents subaccions:  
1.2.1. Adequació de la Sub-Ruta del Vernissa. Des d'Almiserà a Beniflà seguint el llit del Riu.  
1.2.2. Potenciació de la Sub-Ruta del Serpis. Des de Beniflà fins la eixida al mar del Serpis. Potenciant els camins rurals de les vores del riu.  
1.2.3. La Creació de la Ruta dels Castells.  
Mitjançant la creació, adequació i potenciació d'aquestes rutes, s'incrementa la qualitat de les destinacions turístiques, i es facilita que el visitant puga realitzar rutes interpretatives del entorn i del patrimoni de manera independent, sense la necessitat d'un guía turístic.  
1.4. Disseny i adeqüació. Ruta Comarcal Cultural. Camins històrics d'aigua.  
S'utilitzarà el manual d'imatge i de senyalística de la SAFOR TURISME de l'any anterior, per a que done una imatge homogènia de la oferta principal de la comarca, tant per als visitants com per als propis saforencs.  
Així mateix cal recordar que La Safor està totalment envoltada per espais naturals protegits i altres considerats d'interés per a la seua conservació, La qual cosa comporta un gran potencial per a la creació d'una marca verda que millore la imatge natural, així com la "ecològica- de La Safor.  
La creixent importància del turisme cultural i esportiu, tant senderista com ciclista, fa que aquests propostes aposten per un turisme sostenible i divers, conservant, potenciant i cuidant tot el nostre patrimoni.  
  
Entre d'altres elements, han sorgit amb força les rutes turístiques, que es pot definir com la creació d'un clúster d'activitats i atraccions que incentiven la cooperació entre diferents zones i que serveixen de vehicle per estimular el desenvolupament econòmic a través del turisme (Briedenhann i Wickens, 2003). Així, les rutes turístiques estan permetent que determinades àrees geogràfiques (tant rurals com urbanes) puguen valoritzar els seus recursos turístics.  
1.5. Instal·lació senyalística a rutes del patrimoni comarcal.  
És planteja la instal·lació de 3 Tòtems Monòlits de major dimensió per reforçar punts emblemàtics de la Comarca així com reforçar els punts de benvinguda..  
La subjecció al terreny dels elements de senyalització tòtems/monòlits es podrà executar de dues maneres:  
  
Subjecció al terreny  
1. Per mitjà d'una sabata amb vareta de ferro i segons les mesures que s'especifiquen en cada fitxa tècnica del element, només en aquells llocs on sigui factible poder perforar el ferm.  
2. Per a les ubicacions on no siga possible perforar el terreny per fer una sabata, s'utilitzarà un accessori metàl·lic que es fixa al ferm per mitjà de tornillería d'expansió de 10x90 mm  
1.6. Condicionament d'un Mirador de muntanya de la Safor.  
Es proposa una Senyalització direccional als principals miradors de la Safor amb la marca, segons manual corporatiu Safor Turisme creada l'anualitat anterior i la adequació d'un mirador a un lloc emblemàtic.  
  
Al treball d'investigació sobre la xarxa comarcal, estaran definits els accessos als mateixos.  
Punts d'interès paisatgístic/Miradors de la Safor  
S'haurà de desenvolupar una oferta unitària del conjunt dels miradors de la comarca Especialment es duran a terme treballs de senyalització de l'accés al mirador, condicionaments dels entorns, tall i arbrat, col·locació d'uns panells d'informació actualitzats i millora del mobiliari existent en algun cas).  
1.7. Condicionament de punt d'albirament d'aus a zones humides.  
  
La singularitat d'espais de la comarca, rius i marjals??fa que siga un enclavament immillorable per a l'observació de les aus i la seva migració. La importància de l'avifauna al territori, juntament amb la seva riquesa ornitològica i les escasses zones d'observació d'aus que hi ha a la comarca fan necessària la creació de punts d'observació d'aus en zones d'alt valor paisatgístic i natural. Per a això s'adequaran els accessos i la zona per poder admirar els ocells amb un petit observatori, a més està previst instal·lar un panell informatiu en el qual es detallaran les aus que es poden observar, així com les seves principals característiques o formes de reconèixer-les. Cal destacar que els punts d'observació seran totalment accessibles i practicables.  
Proposta d'ubicació: Àmbit de la Marjal Xeraco-Xeresa.  
1.8. Tourist-Info Mòbil.  
Es planteja la compra d'un punt d'acollida itinerant i estacional per a fer tasques de dinamització a les platges, com a llocs de benvinguda, d'informació turística, d'explicació del context territorial de la Safor i d'orientació als turistes.  
El Punt Mòbil d'Informació Turística permetrà desenvolupar un increment en l'eficiència del servei d'atenció al turista, millorar i ampliar l'àmbit d'actuació i comercialització al poder impactar en un major nombre de visitants allà on es troben.  
El tamany, forma, anclatge i altres elements definitoris estaran subjectes a la disponibilitat del mercat i a les possibilitats de moure a les diferents ubicacions on es requerirà la instal·lació d'aquesta oficina mòbil.  
La instal·lació és una arquitectura efímera que vol cridar l'atenció dels visitants a més de fer de suport al servei post venda de les diferents actuacions del PDGT i de la pròpia MMS.  
Objectius  
- Millora dels sistemes de senyalització i informació, així com la creació de nous serveis e infraestructures de informació turística.  
- Millorar els recursos turístics de la comarca per elevar el seu atractiu i dotar-lo d'una infraestructura de més qualitat i més accessible.  
- Condicionar els equipaments i infraestructures existents, i crear nous espais, per impulsar noves línies de desenvolupament turístic que diversifiquen l'oferta i contribuïsquen a desestacionalitzar.  
- Redirigir els fluxos cap a altres zones oferint activitats atractives que complementen el dia de platja. Sensibilització ciutadana sobre la importància del patrimoni.  
- Homogeneïtzació i millora de la imatge comarcal.  
- Divulgar la importància patrimonial de la comarca especialment de l'interior; Generar interès pel coneixement de la comarca al viatger i als propis saforencs.  
- Generar inquietud al visitant pel coneixement de tots els atractius turístics, dispersant els fluxos de viatgers per tota la comarca; desenvolupar una labor didàctica i pedagògica pel que fa al patrimoni.  
  
  
2 TURISME I NOVES TECNOLOGIES   
 La gestió de destinacions turístiques del segle XXI avança de manera progressiva cap a la integració de tots els elements de la destinació. En aquest sentit, les noves tecnologies es proposen com a eines que permeten creuar límits de comunicació i comercialització que abans es pensaven impossibles, contribuint al mateix temps a difondre una oferta creativa per a nous perfils de turista.  
· 2.1 Aplicació per a mòbil. APP.   
 Desenvolupament de l'APP "SAFOR TURISME" per a mòbils i tablets (Android i IOS) amb informació sobre serveis, equipaments, recursos turístics, esdeveniments, llocs de referència. amb una galeria fotogràfica, descripció detallada i informació de contacte, i comentaris i valoracions dels seus visitants. Integrarà realitat augmentada, mapes interactius amb tecnologia que permet al visitant localitzar els establiments i punts d'interès de forma àgil i senzilla, amb el terminal per a visualitzar la seva ubicació real.  
· 2.2 Xarxes Socials.   
 Continuació de les principals Xarxes Socials, creant una web social (comunitats i xarxes socials, informació compartida: Facebook, Twitter, Instagram, Pinterest, Wikipedia, etc).  
Transparència, difusió i participació social a través de la Xarxa, mitjançant els diferents mitjans en línia a disposició del Pla, que permeten comunicar les seves activitats i funcionament i al mateix temps, recollir les aportacions dels turistes, agents del sector i ciutadans i estimular la seva participació a través del web del Pla, els perfils a Facebook i Twitter.  
Una informació per al coneixement del patrimoni cultural i natural, rutes turístiques, ruta dels Monestirs, senderistes, Els Castells i Torres de La Safor, els Miradors, espais recreatius, espais naturals i agrícoles que envolten la Safor, la gastronomia autòctona, festivals, turisme esportiu, nous productes turístics?.   
· 2.3 Ampliació i millora de la plana web. Accessibilitat Àudios  
Millorar i fer més accessible la web, amb idiomes, àudios, posicionament i comercialització de paquets turístics i Difusió online de les activitats del Pla i de la destinació.  
El desenvolupament d'aquest projecte de noves tecnologies està estructurat en diversos mòduls que permeten desenvolupar-lo en el seu conjunt o bé de forma cronològica per fases.  
 1. Anàlisi Internet  
 Es tracta d'analitzar en quina situació es troba la destinació a Internet des del punt de vista de Mitjans Socials. Per a això es tindran en compte els següents punts:  
1. Posicionament en línia  
1. Reputació  
2. Mitjans Socials  
2. Canals de comunicació  
 Es continuarà amb els canals de comunicació mínims per a una presència en xarxa, és a dir:  
Bloc: per generació de continguts  
Facebook: per generació de conversa  
Twitter: per creació de marca Instagram: Fotografies  
Youtube: vídeo  
3. Dinamització  
 Es faran servir tres canals principals per generar conversa en xarxa:  
Bloc: Wordpress bàsic. 2-3 post per setmana  
Facebook: 1 o 2 entrada a mínim al dia i la gestió de les respostes  
  
Twitter: 2 entrades al dia per crear marca  
 4. Monitorització  
Es presentarà un informe de resultats: Bloc: estadístiques d'entrades  
  
Facebook: estadístiques de pàgina  
Twitter: estadístiques d'ús  
 Objectius  
Millora de l'accessibilitat a la informació sobre La Safor en el lloc d'orige del turista; divulgació del patrimoni i dels recursos turístics; Millora de la dinamització del destí; Foment de la utilització de les noves tecnologies aplicades al turisme.  
  
ACCIONS IMPORT  
DESPESA  
INVERSIÓ IMPORT  
DESPESA  
CORRENT   
2 TURISME I NOVES TECNOLOGIES   
2.1. Aplicació per a mòbil. APP. 8.000 €  
2.2. Xarxes Socials. 8.500 €  
2.3. Ampliació i millora de la plana web.  
Accessibilitat Audios 8.000 €  
TOTAL 24.500 €  
  
   
   
3. CREACIÓ DE PRODUCTE, PROMOCIÓ, MÀRQUETING I COMERCIALITZACIÓ TURÍSTICA   
El posicionament de la comarca de la Safor com a destinació turística clau en el panorama turístic, es generarà amb la combinació de la identitat, de la imatge i de la marca turística. La seva implementació a través d'un Pla de Comunicació eficaç en què intervinguen suports on i off line, aconseguirà un posicionament positiu i real de la comarca.  
  
 S'aborden aspectes d'imatge, marca, comunicació, promoció i comercialització. En una comarca que presenta característiques duals com a territori de costa i interior i més amb una singularitat de municipis.  
  
 GESTIÓ D'IMATGE  
1. Elaborar, proposar, mantenir i vetllar per l'aplicació dels manuals d'ús i gestió i de la marca i identitat corporativa.  
1. Gestionar l'edició i producció de material imprès i multimèdia destinat a la difusió, promoció i comercialització.  
  
3.1 Elaboració de material divulgatiu i promocional  
Es proposa elaborar més material corporatiu, amb la imatge de marca turística creada, i aplicar-la a camisetes, bosses, imants, usb, bolígrafs, carpetes- per ajudar a la seva difusió en fires, i esdeveniments turístics d'interès.   
Per un altra banda, un dels principals objectius es donar a conèixer la importància del nostre patrimoni i la seua conservació, per tant, es veu necessària la creació d'un fullet dirigit al gran públic on es manifesta el valor de la comarca, del seu patrimoni, natura i gastronomia.  
Per poder fer la major difusió possible, també seria interessant la distribució d'expositors en diferents punts de la comarca  
Edició d'una agenda comarcal informativa sobre tots aquells esdeveniments que es desenvolupen a cadascuna de les destinacions turístiques  
· 3.2 Campanya global de comunicació off-line. Vídeos I fotografies  
Creació del Gabinet de Comunicació i Premsa del Pla, que s'encarrega de la cobertura periodística d'esdeveniments i activitats, la publicació i gestió de notícies i notes de premsa a diferents mitjans. El seu radi d'actuació se situa en diferents mitjans (ràdio,  
TV locals, diaris regionals, agències de notícies).  
Realització d'un vídeo promocional dels pobles, la singularitat i paisatges de la Safor, material que s'utilitzarà tant per a la web, com per a les campanyes de promoció.  
Descobrint la natura, les platges, les zones protegides LICS, parcs, miradors, senders, muntanyes'Les festes i tradicions, la gastronomia música i esport-  
Disseny d'una campanya de sensibilització dirigida a diferents receptors.  
L'activitat turística i els processos que li són propis i en el qual participen una gran varietat d'agents, exigeix dur a terme processos de formació i sensibilització dirigits tant a la població local, als col·lectius implicats amb el desenvolupament socioeconòmic de la comarca, a els empresaris turístics, al col·lectiu escolar i al propi turista; col·lectius que funcionen com a importants prescriptors dels productes i de la destinació a promocionar.  
El Pla de Sensibilització turística de la comarca definirà un pla d'acció a mida d'acord al públic objectiu al que va dirigit. Es planteja per tant les següents accions dirigides a diferents receptors:  
· Desenvolupar accions de sensibilització a la població local. En aquest apartat es contemplen per tant, accions planificades de comunicació i dinamització perquè coneguen els recursos, els productes turístics de la seva zona, els motius pels quals el turista acudeix, etc. Una població sensibilitzada i acollidora és sens dubte un dels principals prescriptors de la destinació.  
Per la seva banda, els agents turístics han de conèixer i interioritzar el valor dels productes com a part de la seva identitat, del seu passat, el seu present i futur, com a valors afegits a la destinació turística.  
· Impulsar un programa de sensibilització de responsables polítics i de gestors turístics en l'àmbit local i comarcal per impulsar el suport progressiu del sector amb els grans reptes de la sostenibilitat i del turisme responsable (eficiència en la utilització de recursos, valor mediambiental de les destinacions turístics, adaptació als requeriments de la demanda, entre d'altres).  
· Desenvolupament un sistema de comunicació permanent adreçat al sector privat.  
En aquest apartat es defineixen les pautes per a la creació i implementació d'un pla de comunicació interna de caràcter permanent que facilite la contínua informació del sector privat turístic sobre les accions que es duguen a terme.  
 Es proposa l'execució de les següents accions:  
· Generar notícies positives de turisme de manera sistemàtica en els suports on i off line de la comarca.  
· Entrevistes regulars a agents del sector locals i comarcals i als representants de les administracions turístiques.  
· Acord amb els mitjans de comunicació locals per recollir notícies relacionades de manera sistemàtica aconseguint una cobertura constant que reforce la sensibilització entre la població i els diferents sectors, inclosos més els relacionats amb el turisme (hostaleria, comerç, etc.)  
  
· 3.3 Creació nou Trail Vernissa.   
Impulsar i gestionar la realització d'esdeveniments amb impacte rellevant.  
El nou Trail del Vernissa aportarà una nova fita al calendari del turisme actiu de la comarca de La Safor, es tracta d'una nova acció de turisme esportiu que dinamitzarà la zona interior de la comarca.   
  
· 3.4. Participació en Calendari de Fires d'àmbit valencià.  
De la mà del Patronat Provincial de Turisme i de Turisme Comunitat Valenciana es realitzarà un complet calendari de fires i esdeveniments de rellevància.   
La Fira de les Comarques, La Fira de Tots Sants, La Ruta del Porrats i totes aquelles accions promocionals que es consideren rellevants seran susceptibles de ser dutes a terme des del PDGT de La Safor.  
  
· 3.5 Edició de Guia Fullet Cultura, Patrimoni i Museus.  
Elaboració de guies-fullets, de cultura Patrimoni i museus de la comarca  
 A nivell de tradicions i festivitats, destacar a l'època estival les festes típiques de cada poble, els porrats, moros i cristians, les falles de Gandia, festes singulars, Fira i festes de Gandia,...  
A la comarca de la Safor es manifesta clarament una gran presencia de la música tradicional valenciana, prova d'això son les innombrables agrupacions musicals en els diferents municipis.   
Addicionalment, a la comarca té lloc una sèrie d'esdeveniments relacionats directa i únicament amb la música, i materialitzats principalment en forma de festivals. Destacar el Festival Sete Sóis Sete Luas que té lloc al Monestir de la Valldigna. Promogut per una xarxa cultural de 30 ciutats de 10 països diferents del Mediterrani.  
  
 Orientació turística de les festes populars i esdeveniments  
Les festes populars tant de municipis de certa entitat com els petits municipis i altres esdeveniments i festivitats són en general de consum intern però constitueixen per la seva autenticitat un element d'atracció susceptible de ser integrades en l'oferta cultural de la comarca. Són un factor de motivació de visita i de gaudir d'experiències positives amb la cultura i les tradicions locals com a protagonistes. Es planteja la realització d'un calendari anual d'esdeveniments i festivitats disponibles en punts d'atenció al visitant, en establiments d'allotjament i com a element de comunicació i dinamització de la destinació en suports tant off com on line  
· 3.6. Edició de Guia Turisme Actiu, de platja i instal·lacions esportives.   
 Elaboració de guies-fullets, de turisme actiu, esports, golf, equitació-  
La comarca ofereix activitats a cavall, connectades directament amb la natura, al parc natural de la Marjal de Pego-Oliva.  
Varietat d'esports nàutics, amb escoles de vela, Circuits de Karting.   
  
 El camp de golf d'Oliva es un dels preferits del litoral mediterrani ja que tant el camp en si, com les seues infraestructures són del més alt nivell i fan que jugar al golf siga còmode en tots els aspectes.  
  
 Reedició de la guia de senderisme de la comarca de la safor, senders locals, senders de xicotets i gran recorregut i així com senders temàtics, escalada i barranquisme-  
3.7 Edició guia gastronòmica de La Safor.   
La gastronomia pot, sens dubte, convertir-se en un altre recurs d'alt interès per a la generació de demandes fora dels moments de màxima estacionalitat. Té potencial suficient per constituir-se com un territori gastronòmic amb identitat pròpia basada en una oferta diversa amb ingredients naturals per als productes tradicionals i autòctons dels pobles de La Safor. El litoral es caracteritza pel peix i marisc fresc, en els pobles de la marjal destaquen les anguiles i la gamba en bleda, a l'interior arrossos de tot tipus, figatells, coques de dacsa i embotits. I la gran varietat de dolços presents a tota la comarca, reminiscent de la canya de sucre en altres èpoques històriques. Destacar les fires gastronòmiques de la comarca a Gandia, Oliva, Alqueria de la Comtessa i Vilallonga.   
   
3.8 Patrocinis esdeveniments culturals i esportius comarcals.  
  
 Impulsar i gestionar la realització d'esdeveniments amb impacte rellevant. Cal destacar els ports esportius i el golf, així com una serie d'esdeveniments esportius com la volta a peu, que passa per 14 pobles de la comarca, el Trail Xeresa, Volta Ciclista Comarcal, Volta Ciclista de Dones a Gandia i altres que puguen ser considerats com rellevants.   
  
També cal remarcar que la cultura és un dinamitzador turístic de primer nivell i que en aquest sentit cal tindre en compte esdeveniments extraordinaris com la Capitalitat Cultural Valenciana que tindrà lloc a Potries o altres esdeveniments que siguen considerats com de fort impacte.   
Objectius   
· Homogeneïtzació i millora de la imatge comarcal.  
· Divulgació de la riquesa cultural i artística de la comarca en les zones d'atracció turística.  
· Contribuir a una major divulgació del valor patrimonial; Facilitar el coneixement de la comarca i de tota la seva oferta turística; augmentar l'estada mitjana del visitant a través d'un major coneixement de la comarca, el seu patrimoni i la seva història.  
· La promoció i divulgació dels recursos i productes turístics; L'ús de les noves tecnologies per a la divulgació de l'oferta turística; La generació de recursos que garantisquen la reedició del material elaborat; l'increment de la durada de la visita turística motivat per una major difusió i coneixement exhaustiu de tota l'oferta turística.  
  
· Difusió de la història de la Safor a través d'una oferta permanent i singular d'oci, cultural.   
  
ACCIONS IMPORT  
DESPESA  
INVERSIÓ IMPORT  
DESPESA  
CORRENT   
3 CREACIÓ DE PRODUCTE, PROMOCIÓ,  
MÀRQUETING I COMERCIALITZACIÓ TURÍSTICA   
3.1. Elaboració de material divulgatiu i promocional 10.000,00  
3.2. Campanya global de comunicació off-line.  
Vídeos i fotografies 10.000,00  
3.3. Creació nou Trail Vernissa 8.000,00  
3.4. Participació en Calendari de Fires 10.000,00  
3.5 Edició de Fullet Cultura, Gastronomia i Museus. 13.000,00  
3.6 Edició de Fullet Turisme Actiu platja i instal'lacions esportives. 13.000,00  
3.7 Edició guia esport muntanya. Senderisme, escalada, barranquisme 13.000,00  
3.8 Patrocinis esdeveniments esportius comarcals. 13.000,00  
TOTAL 90.000,00  
  
   
  
4. DINAMITZACIÓ, INVESTIGACIÓ I RECERCA DEL PDGT   
  
Aquest apartat comprén l'elaboració de projectes, estudis, així com futures propostes d'actuació...projectes d'investigació, formació, creació de nous productes turístics i noves experiències.  
Es planteja crear una xarxa de treball amb l'equip tècnic existent a la comarca per a la consolidació de la promoció conjunta de la Safor. Així com taules de treball per a la creació de nous productes turístics i experiencials.  
Posada en valor del recurs i el seu entorn, així com de valors locals I COMARCALS tradicionals. Fomentar el desenvolupament d'actituds, creences i opinions positives encaminades a la preservació i el respecte del patrimoni (sensibilitzar a la població)   
· 4.1. Traduccions llengües europees.  
Traducció de caràcter oficial de documents necessaris per a la promoció turística. Cal enfortir els aspectes lingüístics del PDGT de La Safor així com la qualitat dels textos. En eixe sentit es contractarà una agència especialitzada en el tractament dels textos en idiomes per posicionar tots els materials en versions idiomàtiques de qualitat.   
  
· 4.2. Pla de Formació a sector turístic.   
Es proposa una línia per a la formació, investigació, i cooperació entre els agents turístics amb estratègies d'innovació, màrqueting i comercialització. Per a una consolidació del turisme a la Safor i un seguiment posterior després dels tres anys del pla.  
 Fomentar el desenvolupament d'un esperit emprenedor per part de la població i agents del sector, impulsant i afavorint el desenvolupament de projectes i iniciatives turístiques d'interès general.  
Seria interessant realitzar diferents tallers de formació d'agents turístics: Per exemple Tallers de Creativitat per a l'Elaboració de Productes Turístics i Comercialització turística. Així com crear i anar estructurant els nous productes turístics.  
Cal reforçar la formació al sector hostaler de la comarca realitzant formació ?in situ- als propis restaurants i cafeteries per tal de realitzar la pròpia formació al mateix lloc de treball   
· 4.3. Prestació de serveis d'assistència per a la dinamització comarcal.   
La dinamització territorial necessita persones dedicades a la comunicació de la destinació comarcal als mesos d'afluència massiva de turistes als municipis de costa i a esdeveniments de rellevància que succeïxen al llarg de l'any.   
El desenvolupament d'aquestes activitats requereix de personal dinamitzador del territori que explique, promocione i interprete els principals recursos de la comarca. La via per dur a terme aquesta acció no és altra que la prestació de serveis professionals de dinamització per part d'empreses especialitzades.  
· 4.4. Aspectes Legals. Registres.  
Es fa necessari per fer registre de la marca i altres temes específics, una serie de gestions que estarien incloses en aquesta part del pla. La legalització de la marca turística així com la seua expressió gràfica protegeix la propietat intel·lectual de la Mancomunitat de Municipis de la Safor i els treballs desenvolupats al sí del propi pla.   
· 4.5. Servei integral de dinamització del turisme Actiu.  
Es fa necessari tot un treball de recopilació de les dades en turisme actiu, realització d'un assessorament integral i de redacció d'una ambiciós pla de desenvolupament comarcal en l'àmbit del turisme actiu. La gestió dels continguts, la gestió de les curses, el muntatge de les mateixes i la recollida dels informes de gestió de les mateixes seran les funcions a realitzar pel servei de dinamització del turisme actiu.  
En concreta la dinamització comarcal del turisme actiu es centrarà en 3 accions:  
Acció1. Pla de Dinamització del Massís del Mondúver.  
La zona del Massís del Mondúver te un gran patrimoni cultural, unes magnifiques sendes, una naturalesa i paisatge immillorable. Aquesta zona la constitueix els pobles de Xeresa, Barx, Simat d ela Valldigna, Benifairó de la Valldigna, Tavernes de la Valldigna, Xeraco i Gandia, per a promoure la unificació de les poblacions i donar a conèixer el Massís és farà una cursa de Muntanya amb diferents modalitats: la prova reina serà d'ultra distancia per a que els corredors o corredores passen per tots els termes, un marató que transcorrerà pels termes dels pobles més menuts, una altra per que és apta per a tots els majors d'edats i la més petita apta per a tots els públics.  
És realitzarà un vídeo de l'esdeveniment per promocionar el Massís en les cadenes de televisió i xarxes socials. Un estudi fotogràfic, promoció en les xarxes socials del patrimoni, A l'estiu és faran eixides per donar a conèixer el recorregut i el seu patrimoni. La cursa s'homologarà per les federacions nacions i internacionals.  
Acció 2. Pla de Dinamització del Litoral de la Safor. Caminades per la costa de La Safor.  
El PDGT planteja la realització d'un complet programa de dinamització turística del litoral als mesos de l'estiu amb un programa de caminades per la costa de la Safor. El trebal consistirà en ofertar un servei lúdic a turistes i residents.  
Acció 3. Pla de Dinamització de la xarxa Ciclista de La Safor realitzada a l'anualitat 2017.  
El PDGT planteja la Dinamització de la xarxa ciclista que es va dibuixar a l'estudi realitzat pel Departament d'Urbanisme de la UPV en l'anualitat 2017. Es crearà una marca turística i un seguit d'eixides ciclistes per atots els públics que permetran la posada en valor de la xarxa i els municipis pels quals passa.   
Objectius  
- Crear xarxa de treball i noves línies d'actuació.  
1. Fomentar valors locals i comarcals tradicionals.   
1. Fomentar el desenvolupament d'actituds, encaminades al respecte del patrimoni (Sensibilitzar).  
2 Fomentar la innovació i el desenvolupament de nous productes i paquets turístics prioritzant la cooperació entre agents i la promoció de la Safor.  
3 Millorar la formació i qualificació.  
4 Impulsar la cultura de la qualitat com a condició necessària per innovar.  
  
5 ACCIONS IMPORT  
DESPESA  
INVERSIÓ IMPORT  
DESPESA  
CORRENT   
4.- DINAMITZACIÓ, INVESTIGACIÓ I RECERCA DEL  
PDGT   
4.1. Traduccions llengües europees. 5.000,00  
4.2. Pla de Formació a sector turístic. 3.000,00  
4.3. Dinamitzadors Turístics. 4.500,00  
4.4. Aspectes Legals del PDGT. Registres. 1.000,00  
4.5 Servei Integral de creació de Turisme Actiu 27.500,00  
TOTAL 41.000,00  
  
   
  
5. GERÈNCIA  
La Mancomunitat de Municipis de la Safor planteja la contractació externa d'una Gerència del Pla de Dinamització i Governança Turística, encarregada d'impulsar, coordinar i gestionar tota l'activitat. També tindrà la funció d'intermediari i de diàleg entre la Mancomunitat, Turisme Comunitat Valenciana i el Patronat Provincial de Turisme de València. És el representant davant de la comissió de seguiment i qui ha d'alçar acta de les reunions que es realitzen.   
  
La figura del gerent cobra una importància especial ja que és necessària la capacitat d'interlocució amb els agents turístics comarcals.   
   
  
Línies d'actuació IMPORT  
ESTIMAT  
DESPESA  
INVERSIÓ IMPORT  
ESTIMAT  
DESPESA  
CORRENT   
GERENCIA 28.500 €  
TOTAL 28.500 €